text: Voldsomt tordenvejr over Horsens
  30 juli 2012 kl. 09.56
  Et kraftigt tordenvej trak kort før kl. 11 over over Trekantområdet og Horsens. I Børkop slog lynet ned i et hus og beboerne flygtede ud. Og i Horsens udbrød der brand i en carport.
  DMI bekræfter, at der har været en ansamling af meget kraftige regnbyer og torden i en linje fra Trekantområdet op langt Kattegatkysten og mod det nordvestlige Jylland.
  - Vi forventer ikke, at regnen bliver til skybrud, hvor der falder mere end 15 millimeter regn på en halv time. Men det bliver deropad, siger vagthavende meteorolog hos DMI til TV SYD.
  
  Gnister i telefonen
  - Det er lige så det gnistrer, når man taler i telefon, fortæller vagtchefen hos Sydøstjyllands Politi. Det har været meget voldsomt den sidste halve time.
  En familie på Friijsenborgvænget i Børkop reddede sig ud, da lynet slog ned i huset. Der lugtede brændt i huset, men var ingen tegn på regulær brand. 
  - Men de skal nok have set deres el-installationer efter, siger vagtchefen hos politiet.
  Også en brand i Horsens, hvor en carport blev beskadiget kan have sammenhæng med tordenvejret.
  DMI har varslet kraftige byger i det sydlige Jylland. Men der blvier også mulighed for lidt sol i løbet af dagen.
  